Aries

↪ Csillagkép-megtestesülés

## Alapinformációk

* A legősibb csillagképek közt tartják számon.➝ 2500 éve még az ő uralkodási ideje alá esett a tavaszpont.

* A Tigris felső folyása mentén élő asszírok kosáldozattal hódoltak a tavaszi napéjegyenlőségnek.➝ „Oltárként” vagy „áldozatként” emlegették a csillagképet.

* Nagy becsben tartották a görög csillaghit kialakulása idején.➝ Manilius római költő (Kr. u. 1. század) „az állatövi jegyek hercegének” nevezte.
* Emberi formájában sokkal inkább egy hercegnőre hajaz.➝ Néha úgyis viselkedik, mintha az lenne.

* Hozzá kapcsolódik a híres aranygyapjú legendája...

## Eredete

Theophanéval, a makedóniai királylánnyal kezdődik a történet, akit Poszeidón szöktetett el számos kérője elől Krumissza szigetére. A kérők hamar nyomukra jutottak, de az isten őt juhvá, magát kossá változtatta, és így nem ismerték fel őket. Nászukból származott a híres aranyszőrű bárány, amelyet Hermész adott Nephelének, hogy gyermekei, Phrixosz és Hellé megszökhessenek vele, és amelynek gyapjáért az argonauták útra keltek.

A Kos (Aries) a görög mitológia hagyományában az Aphroditénak szentelt állatok egyike volt. A Kosról szóló legendák közül az aranygyapjas történet az egyik legszebb, amely az ókori Görögországból származik. Élt ezen a területen egy király, Althamasz, kinek Nephelé - a "Felhő" asszony - volt a felesége. Volt két gyermekük: egy lányuk, Hellé, és egy fiuk, Phrixosz. Sokáig éltek boldogságban, de egy napon Althamasz elűzte feleségét és Inóval lépett frigyre. Nephelé visszasétált az égbe, és ott azt a parancsot adta a többi felhőnek, hogy egy csepp esőt se küldjenek a görög király földjére. Így hát hiába szántottak-vetettek, szárazság és éhínség köszöntött az országra. A király követeket küldött Delphoiba, hogy tanácsot kérjen Apollón szent jósnőjétől, Püthiától. Hogy mit mondott a jósnő, azt Althamasz sosem tudta meg, mert a hazatérőket a város határában Inó fogadta és mézes szavakkal, drága ajándékokkal megvesztegette őket. Így a zarándokok a jóslat helyett azt jelentették a királynak, hogy mindaddig nem fog esni az eső, amíg a Felhő asszony két gyermekét fel nem áldozzák Zeusz oltárán. A két gyermek, Phrixosz és Hellé ezalatt a réten legeltették a nyájat, mivel gonosz mostohájuk, Inó miatt már nem volt maradásuk a palotában. A pásztorok és az állatok között éltek. Különösen egy szép, szelíd kossal játszottak nagyon sokat, mert ennek a gyapja mind egy szálig aranyból volt. Egyszer, amikor éppen senki sem figyelt rájuk, ez a kos a két gyermek lábához dörgölődött és emberi hangon megszólította őket. Elmondta, hogy ő nem egyszerű kos, hanem az aranybodros felhőkből jött, az anyjuk küldte, hogy vigyázzon rájuk, és az őket fenyegető veszélyről is felvilágosította őket. Azt javasolta, hogy üljenek fel a hátára, és a gyerekek hallgattak a szóra. A kos belevetette magát a tengerbe és az ázsiai partok felé úszott. Hellé kitartóan a bátyja nyakába kapaszkodott, de az út közepén nagyon elfáradt, és hiába biztatták, elgyengült, lecsúszott a kos hátáról, és a tengerbe fulladt. Ezt a tengert, a mai Dardanellák helyén, Hellé tengerének nevezik. Phrixosz, a megmenekült fiú hálaáldozat gyanánt feláldozta a kost Árész - Mars hadisten görög neve - oltárán. A kos jótettéért jutalmából az égboltra került Kos csillagképként. A Kos hónapnak Árész, a háború istene az ura. Római nevén Ő a Mars, innen ered a március elnevezés.

## Csillagai

**α Arietis** - *Hamal* (arabul: birka), néha *Elnathnak* (arabul: "a szarvával öklelő"  vagy "a szarvnak ütköző") is nevezik ezt a sárga óriást.

**β Arietis** - Sheratan (Ash Shiera: *jel, megjelölés*), 2,64 magnitúdójú csillag, 50 fényévnyire van a Földtől.

**γ1,2 Arietis** – Mesarthim (=*két jel*), optikai kettős, két ötödrendű fehér csillag, kis távcsővel már jól látszik.

**δ Arietis**: ez a 4,3m-s vörös óriás mintegy 170 fényév távolságra van a Naptól.

**ε Arietis:** két ötödrendű fehér csillag, legalább 100 mm-es nyílású távcső szükséges a megfigyeléséhez.

**λ Arietis:** ötödrendű fehér csillag, a kísérője hetedrendű. Mindkettő már látcsővel is észlelhető.

**π Arietis:** kékesfehér, ötödrendű csillag, hetedrendű kísérővel, a komponensek csak kis távcsővel, erős nagyítás mellett különülnek el.

## Növényei

### Gyorsan növekvő növények. És minden ragyogó színű virág.

Csalán ๑ Hagyma ๑ Kaktusz ๑ Akác ๑ Ciprus ๑ Lucfenyő ๑  Egres ๑ Dohány

## Ásványai

Vas ๑ Nikkel ๑ Gránit ๑ Jáspis ๑ Okker ๑ Pirit ๑ Ametiszt ๑ Rubin ๑ Gyémánt ๑ Hematit ๑  Vörös kövek

## Személyisége

**⊕ Pozitív vonásai:** *aktív, független, energikus, egyenes, bátor.*
**⊖** **Negatív vonásai:** *makacs, önző, türelmetlen, hivalkodó, tapintatlan.*

##### **További jellemző tulajdonságai: nyitott, kemény akaratú, vakmerő, vállalkozókedvű, célratörő, szabadságra vágyó, nagyvonalú, féktelen, indulatos, heves, szeszélyes, élre törő, tékozló, találékony, vitatkozó, nyughatatlan.**

* A Kos hatalmas, duzzadó erővel keresi azokat a lehetőségeket, ahol énségét valamilyen módon kihangsúlyozhatja. A dolgok kezdésében éli át önmaga fontosságát, ezért másra kevésbé figyel. A lendület nála alaptényező. Ezzel fog hozzá a dolgokhoz, ezzel vág bele sokszor olyan feladatokba is, amely meghaladja képességeit. A nehézségeken akarattal segíti át magát. Számára minden akadály egyértelmű kihívás, megméretés, tehát gondolkodás nélkül belevág.

* Ő csak győzhet. El sem tudja képzelni, hogy esetleg le is győzhető. Nem hátrál meg semmi elől. Nem ismer kétséget önmagában, hiszen arra született, hogy bizonyítson. Egyik alapelve, hogy amit ma megtehetsz, ne halaszd holnapra. De nem hogy holnapra nem halasztja, hanem még aznap a lehető legkorábban kívánja elkezdeni. Mindennek elébe megy. Képtelen várni. Nincs türelme. Ahogy a legtöbb asztrológiai könyv írja, fejjel megy a falnak. Nem mérlegel, nem elemez, gondolkodás nélkül belevág, mert nem akar semmiből kimaradni.

* Ezeknek a szavaknak: higgadtság, türelem, kitartás, megértés, tolerancia, értelmét nem fogja fel, hiszen nem képes várni. Egész életében olyan, mintha le akarna késni valahonnan, ezért dupla erőbedobással rohannia kellene, hogy le ne maradjon valamiről. Nem ismeri a tépelődést, a mérlegelést, az előzetes, hosszas okoskodást. Ha ellenállást tapasztal, ez csak ösztönszerűen hat rá, felkelti küzdőszellemét. Előfordulhat  az is, hogy töri-zúzza az útjába eső akadályokat. Az egyszer felvett irányon ugyanis nem tud már menet közben változtatni...

* Különösen kész a cselekvésre akkor, ha új feladat előtt áll, és ha a maga erejére van hagyatva. Hevesen törtet előre a megvalósításban, ő maga és lendülete nem változik, de az eszközöket változtatja, hajlítja, igazítja terve és szándéka szerint. Nehezen alkalmazkodik, és nehezen tűri az alárendeltséget.

## Ereje/Képességei

A tűz elem által energia, tettrekészség, akarat, harciasság, másokra hatni akarás jellemző rá.

Egyik képességében pont az erős akarat az, ami fontos szerepet játszik. Ő, akinél ez szinte lehetetlenség, képes letörni mások szarvát. A faltörő kos... Ledönti a falakat, előhozza másokból legféltettebb, legtitkosabb vágyaikat is, ezután késztetésüket a megvalósításra felébreszti, majd olyan szinten felerősíti, hogy az illető úgy érzi menten felrobban, ha nem cselekszik azonnal. Ki tudja, lehet, hogy ez így is van. Ezzel kapcsolatban van egy olyan ütőkártyája, hogy ha az a bizonyos vágy ütközik az övével, akkor fordíthat. Így akivel szemben érvényesíti ezt a jogát, annak akarata megtörik és az ellenkezőjét kell megtennie, mint amit valójában akar. (Megj.: Ez a képessége hatással van zodiákus társaira is, egyedül a másik két tűz elemű jegy, azok közül is inkább Leo az, aki kivételt képez.) Tehát az érzelmek manipulálásában jeleskedik.  De ha ez nem lenne elég, még mindig ott van az a kemény feje, vagy éppen puha gyapjúcsapdája. Hogy mikor melyik, az az adott helyzettől függ. Utóbbival ellenfeleit gyengíti, míg társait a pihe-puha gyapjúrengeteg némileg feltöltheti.

**Csillagocskák**
Zodiákusok
Tauro ๑ ♊ ๑ ♋ ๑ Leonas ๑ Vergine ๑ Libra ๑ Scorpio ๑ Sagittarius ๑ ♑ ๑ Aquaria ๑ ♓

A ráadás

Ophiuchus ๑ Orion